ઉપાસના જણાવે છે કે, “લોકો મને હંમેશા પૂછતા હોય છે કે એવું તો શું કારણ હતું કે મેં નેત્રહીનો માટે આ પ્રકારનું મેગેઝિન શરૂ કર્યું.” તેના જવાબમાં ઉપસાના જણાવે છે કે, “માત્ર આ એક મેગેઝિન જ એવી વસ્તું છે જેના દ્વારા તે નેત્રહીન વ્યક્તિઓ સાથે પ્રથમ વખત જોડાઇ છે. ઘણાં સમયથી હું નેત્રહીન વ્યક્તિઓ માટે કંઇક કરવા માંગતી હતી. આ માટે મેં વિચાર્યું કે નેત્રહીનો માટે આવું કોઈ મેગેઝિન બજારમાં નથી, તો આ દિશામાં જ કંઇક વિચારવાનું મેં શરૂ કર્યું. અને આજે આ મેગેઝિન અનેક નેત્રહીન લોકો વાંચી રહ્યાં છે.”